**Zsidó katonák a császári és királyi hadseregben**

|  |
| --- |
| **Alapadatok** |
| ***Projekt / Óraterv / Feladat címe:***Zsidó katonák a császári és királyi hadseregben**Iskola:** Budapesti Nemzetközi Iskola; Gádor Általános Iskola; Lauder Javne Iskola; Wigner Jenő Műszaki, Informatikai Technikum, Gimnázium és Kollégium***Város:***Budapes, Eger***Tanárok neve:***Békyné Csabai Éva, Czirók András, Kovács Dóra, Marjai Bettina |
| **Résztvevő diákok** |
| ***Diákok száma:*** 15-35 fő***Életkor:*** 13-17 év***Évfolyam:*** 7. vagy 11. évfolyam |
| **Pedagógiai célok** |
| ***Milyen problémára, kihívásra reflektál a foglalkozás? Mi az óra központi kérdése?***Az óra központi kérdése, hogy a zsidóság milyen szerepet játszott a Monarchia hadseregében.***Milyen tantervi követelményekhez kapcsolódik az óraterv?***Az Osztrák-Magyar Monarchia etnikumai és hadserege, asszimiláció és nacionalizmus***Milyen tudást, ismeretet szereznek a diákok az óra során?***A tanóra a *Zsidó katonák az Osztrák-Magyar hadseregben* című Centropa-film segítségével igyekszik bemutatni, hogy a zsidóság milyen szerepet játszott a K und K hadseregben, ezáltal rávilágít a korszak asszimilációs tendenciájára is, valamint kiemeli Ferenc József jelentőségét mindebben.***Milyen készségeik, kompetenciáik fejlődnek?***empatikus- és együttműködési készség, forráselemzési- és forráskritikai képesség |
| **Alkalmazott segédanyagok és eszközök** |
| * cédulák a fogalmakkal és azok magyarázatával (esetleg hozzájuk kapcsolódó képekkel is)
* *Zsidó katonák az Osztrák-Magyar hadseregben* című Centropa film: <https://www.centropa.org/hu/centropa-cinema/zsido-katonak-az-osztrak-magyar-hadseregben>

*(letöltés dátuma:* 2024. 11. 02.)* forrásrészlet Ferenc József napirendjéről:

<http://historiamozaik.blogspot.com/2011/11/ferenc-jozsef-csaszar-es-kiraly.html>*(letöltés dátuma:* 2024. 11. 02.)* a diákok mobiltelefonjai (teszt feladat)
 |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*1. **fogalommagyarázat:** *(Nagyobb létszám esetén ugyanazt a fogalmat kétszer is kioszthatjuk különböző színekkel jelölve azokat, elkerülendő a kavarodást: „kék-piros csapat”) (5 perc)*

*cédulákon: fogalommagyarázat (emelt csoport: képek is)* * Osztrák-Magyar Monarchia: *2 központú (Bécs, Budapest) dualista állam, melynek vezetője osztrák császár és magyar király*
* asszimiláció: *Az a jelenség, amikor egy népcsoport, nemzet, nemzetiség vagy annak tagja nem képes vagy nem akarja saját kultúráját, értékeit megtartani, és a többségi társadalom vagy más etnikum részévé válik.*
* nacionalizmus: *A kifejezés a latin natio szóból ered, melynek jelentése nemzet. A nemzetállam létrehozására, védelmére, tiszteletére vonatkozó, ezt a legfontosabb politikai értéknek tekintő politikai irányzat*.
* K und K: *Császári és királyi haderő, a Monarchia közös hadserege.*
* tolerancia*: Latin eredetű szó, elsősorban türelmességet jelent mások véleménye, főleg [vallása](https://hu.wikipedia.org/wiki/Vall%C3%A1s%22%20%5Co%20%22Vall%C3%A1s), [világnézete](https://hu.wikipedia.org/wiki/Vil%C3%A1gn%C3%A9zet%22%20%5Co%20%22Vil%C3%A1gn%C3%A9zet), [etnikai](https://hu.wikipedia.org/wiki/Etnikum%22%20%5Co%20%22Etnikum) vagy [nemzeti](https://hu.wikipedia.org/wiki/Nemzet%22%20%5Co%20%22Nemzet) hovatartozása iránt.*
* emancipáció: *Egyenjogúsítás. Hátrányosan megkülönböztetett csoportok felszabadítása az alárendeltség, elnyomás, előítélet vagy függőség alól.*
* soknemzetiségű birodalom: *Olyan közigazgatási egység, melynek területén* *több etnikum is együtt él.*
* gettó: *Eredetileg a zsidók által lakott városrészt jelentette, amelyet az elkülönülő életmód miatt hoztak létre. Később az államhatalom jelölte ki kötelezően számukra.*
1. **ellenőrzés és megbeszélés** *(5 perc) – a megoldásokat vizuálisan megjelenítjük*
2. **a *Zsidó katonák az Osztrák-Magyar hadseregben* című Centropa megtekintése** *(5 perc)*
3. **csoportalakítás:** előre kialakított csoportok *(1 perc)*
4. **csoportmunka: Ferenc József napirendje** *(9 perc)*
* A táblán megjelenik egy analóg óra számlapja, amihez hozzákapcsolják Ferenc József tevékenységeit az adott időpontban.
* A csoportok egy forrásszövegből keresik ki a megfelelő információkat:

*A császár és király egy napja:**Hogy telt el a reggel és a délelőtt?**„Télen-nyáron valóban négy órakor kelt fel. Még késő öregségében is maga borotválkozott, reggelije egy pohár tejből állott, de egész életében napjában háromszor evett néhány kanál aludttejet. Ezt a szokását, mint a hosszú élet titkát, még édesanyjától örökölte. Azután az íróasztalához ült, és hét óráig egyedül dolgozott, - sokáig nem tudtuk mit?**Ekkor magánleveleket írt, és elővette az előző napról maradt egy-két nehezebb, vagy felette terjedelmes ügydarabot. Hét órakor beküldötte a kabinetiroda hozzá kulccsal zárt nagy aktatáskában az összes aznapra szóló, feldolgozott miniszteri előterjesztéseket és egyéb ügydarabokat. Ezeket legkésőbb tíz órára pontosan elintézve, jóváhagyási kézjeggyel ellátva, visszaküldötte…Közben fogadta mindennap gróf Paar főhadsegédet, báró Bolfras főhadsegédet, a katonai iroda főnökét, a kabinet igazgatót, a magyar ügyek előadóját, esetleg még a főudvarmestert s egy-két minisztert.”**A déli órákban,**„déli tizenkettő és egy óra között egy tálcán vitte a komornyik az egyszerű, egy-két fogásból álló villásreggelit és egy kis kőkorsó barna sört. Villásreggeli után félórai sétát tett egyedül a számára fenntartott kertben. Pont két órakor a katonai iroda és a kabinetiroda a napi munka második részét terjesztette elő, amelyeket a király egy-két óra múlva elintézve és láttamozva visszaküldött.”**Késő délután**„Hat óra tájban volt az ebéd, melyet a király sokszor egyedül, néha meghívott vendégekkel, de mindig terített asztalnál fogyasztott el. Ezután már nem fogadott senkit, de sürgős esetekben, saját felelősségünkre bármikor jelentkezhettünk nála, s akkor azonnal fogadott.**És késő este**„Nyolc órakor nyugalomra tért. Nyughelye minden palotájában és kastélyában egy igen egyszerű, majdnem szegényes, vasból készült tábori ágy volt.” - írta Pápay István.** irányított tanári kérdés: *Milyen uralkodói személyiség bontakozik ki a forrásból?*
1. **páros munka*:*** *(10 perc)*

*Nézz utána az interneten, és válaszd ki a helyes megoldást!**Hány zsidó katona harcolt a Monarchia hadseregében az első világháború alatt?**a) 3.000**b) 30.000**c) 300.000**Hány százalékát tették ki a zsidó katonák a magyar honvédségnek?**a) 1**b) 6**c) 12**Mi volt a legmagasabb katonai rang, amit zsidó katona betöltött a Monarchia hadseregében?**a) alezredes**b) ezredes**c) tábornok**Törekedtek-e a hadseregben arra, hogy a zsidó katonák kóser étkezésben részesüljenek?**a) igen**b) nem**Hány fő volt az első világháború idején a zsidó katonai áldozatok száma?**a) kb. 400 fő**b) kb. 40.000 fő**c) kb. 400.000 fő**Jellemzően milyen területen dolgoztak még zsidók a háborúban a katonaságon kívül?**a) szakácsok voltak**b) az egyenruhát varrták**c) orvosok voltak*1. **ellenőrzés:** *(4 perc)*
2. **házi feladat: levélírás:** *Képzeld magad egy K und K hadseregben harcoló zsidó katona helyébe, és írj egy képeslapot/levelet az ő szemszögéből, amelyben mesélsz a családodnak a katonai életről! (1 perc)*
3. **lezárás, kitekintés** *(1 perc)*
 |
| **Végeredmények, produktumok** |
| ***Mi az óra eredménye? Elkészül-e valamilyen kézzel fogható produktum?*** A párosított fogalmakat és definíciókat lefotózhatjuk, és feltölthetjük az osztály online tanulási felületére, akárcsak a Ferenc József napirendjéhez kapcsolódó analóg órát és tevékenységeket. A diákok megőrzik a páros munka során kiosztott feladatlapokat. Házi feladatként képeslapok vagy levelek készülnek. |
| **Dokumentáció** |
| ***Dokumentáljátok valamilyen formában az órát (pl. fotók, videók, esszék stb.)? Ha igen, örömmel vesszük, ha elkülditek nekünk.***A párosított fogalmakat, valamint a Ferenc József napirendjéhez kapcsolódó analóg órát és tevékenységeket lefényképezzük. |
| **Értékelés** |
| ***Hogyan fogod értékelni a diákok munkáját?*** A diákok az óra lezárásakor szóbeli visszajelzést kapnak. |
| **Egyéb** |
| ***Van-e bármi, amit hasznos tudnunk erről az óratervről?***Az óraterv kisebb módosításokkal használható az általános iskola 7. osztályában és a középiskola 11. évfolyamán is. |